User:Βραΐλας Γιώργος1/sandbox

ΒΡΑΪΛΑΣ ΓΕΩΡΓΙΟΣ ΕΠΑΓΓΕΛΜΑΤΙΑΣ ΠΟΔΟΣΦΑΙΡΙΣΤΗΣ – ΕΘΝΙΚΟΣ ΠΕΙΡΑΙΩΣ – ΔΙΕΘΝΗΣ Γηγενής Πειραιώτης με το σπίτι του να είναι στα σύνορα Καστέλλας – Προφήτη Ηλία, στο Βεάκειο Θέατρο.

Στα δεκατέσσερα του χρόνια υπογράφει Δελτίο στον ΕΘΝΙΚΟ ΠΕΙΡΑΙΩΣ στην εφηβική ομάδα του Συλλόγου. Αμέσως ο προπονητής VIC BUCKINGHAM, τον ξεχωρίζει από όλους τους μικρούς και τον καλεί να προπονείται με την επαγγελματική ομάδα μόνο. Την Κυριακή έπαιζε με την ομάδα των εφήβων, ταυτόχρονα καλείται στην Εθνική Ερασιτεχνών όπου και παραμένει αναντικατάστατο στέλεχος.

Ο VIC BUCKINGHAM έβλεπε στον Βράϊλα το μελλοντικό ποδοσφαιρικό αστέρι.

Ο Καρέλας, ο οικονομικός ευεργέτης του Εθνικού έφερνε μόνο Άγγλους προπονητές, πληρώνοντας αδρά τον BUCKINGHAM, τον οποίο έφερε στον Εθνικό από τον μεγάλο Άγιαξ.

Στα δέκα έξι του χρόνια, ο νέος προπονητής από την Chelsea, JOHN MORTIMORE, εκπλήσσεται με τον μικρό Βράϊλα και συνεχίζει μαζί του στην επαγγελματική ομάδα, ασχολούμενος ο JOHN MORTIMORE επίπλέον μια ώρα κάθε μέρα εκτός της συλλογικής προπόνησης ατομικά μαζί του. Στα δεκαέξι του μετά την Εθνική Ερασιτεχνών καλείται στην Εθνική Νέων μαζί με τους Περσία, Σεμερτζίδη, Δοντά, Τσιβόγλου, Στυλιανόπουλο και άλλους μετέπειτα αστέρες του Ελληνικού Ποδοσφαίρου.

Στα δέκα οκτώ του χρόνια ο Βράϊλας καλείται στην Εθνική Ελπίδων, όπου γίνεται Βασικός και Αρχηγός μαζί με τους Μητρόπουλο, Μαυρομάτη, Τσιβόγλου, Μπέριο, Ξανθόπουλο, Παντέλη, Μπαλή, Περσία, Σεμερτζίδη, Καλτσά, Τσιφόπουλο, Υφαντίδη, Μαυροδουλάκη και άλλους.

Ταυτόχρονα ο νέος Άγγλος προπονητής BRIAN BIRCH, που έφερε ο Μιχάλης Πατλάκας, ο νέος πρόεδρος της ομάδας το 1977, από την Aston Villa και την Chelsea, πρώην παίκτης της Manchester United, τον προωθεί στην επαγγελματική ομάδα και τον χρήζει αμέσως βασικό, έχοντας εκπλαγεί από το ταλέντο του.

Ο BRIAN BIRCH τον χρησιμοποιεί για τρία χρόνια 1977, 1978 και 1979 ως σέντερ μπακ, λίμπερο ή στόπερ, δεξί μπακ ή αριστερό μπακ, σαν αμυντικό χαφ ακόμη όταν χρειαζόταν και σαν σέντερ φορ.

Ο Αλκέτας Παναγούλιας, ο οποίος γνωρίζει από μικρό τον Βράϊλα, από τις Εθνικές Ομάδες, αφού ήταν προπονητής του, είναι έτοιμος σε δήλωσή του να τον καλέσει στην Εθνική Ανδρών για το Ευρωπαϊκό πρωτάθλημα.

Όλες οι μεγάλες ομάδες είχαν έρθει σε επαφή ανεπίσημα με τον πρόεδρο Πατλάκα για να τον εντάξουν στο δυναμικό τους το επόμενο καλοκαίρι. Ο Βράϊλας είχε ενημερώσει τον Πρόεδρο ιατρό Μιχάλη Πατλάκα πως δε σκόπευε να φύγει από τον Πειραιά, ευχαριστώντας τις άλλες μεγάλες ομάδες ανεπίσημα πως για τον Βράϊλα η αγάπη του ήταν ο Πειραιάς, ο Εθνικός, η Καστέλα και ο Προφήτης Ηλίας. Αν έφευγε με μεταγραφή το επόμενο καλοκαίρι, αυτό θα γινόταν με το να πάει στον άλλο μεγάλο Σύλλογο του Πειραιά. Είχε αναθέσει στον πρόεδρο Πατλάκα να χειριστεί εν λευκώ το θέμα αυτό, εξάλλου δεν βιαζόταν.

Ο γιατρός Πρόεδρος Μιχάλης Πατλάκας τον καταλάβαινε και συμφωνούσε μαζί του μιας και αυτός ήταν Πειραιώτης, όλα είχαν ρυθμιστεί.

Ο κος Καρέλας είχε αποχωρήσει πριν τρία χρόνια από τον Εθνικό, μετέπειτα έφυγε από την Ελλάδα για πάντα.

Στις αρχές του 1977 ο Μιχάλης Πατλάκας ξεκίνησε από το μηδέν με τη μοναδική νοικοκυρεμένη Διοίκηση του και τα μέλη της.

Ήθελε όμως χρήματα η Διοίκηση και η πώληση του Βράϊλα θα ήταν πολύ ακριβή.

Η νέα Διοίκηση του Μιχάλη Πατλάκα με προπονητή τον BRIAN BIRCH έφερε την χαρά σε όλους τους Εθνικούς.

Η Διοίκηση όμως έπρεπε να πουλήσει το πνευματικό του παιδί Γιώργο Βράϊλα «προς επίτευξη του πραγματικού ιδεώδους» ο ΕΘΝΙΚΟΣ ΓΙΑ ΤΟΥΣ ΕΘΝΙΚΟΥΣ.

Αυτοί που πάντα συμβούλευαν τον Βράϊλα από μικρό ήταν οι: Άγγελος Κρεμμύδας, Χρήστος Χατζηωαννίδης, Χρήστος Αρβανίτης, Μανώλης Παππάς, Βαγγέλης Συρίγος, Μίλτο Βιέρα, Χούλιο Λοσάντα και Ρομπέρτο Καλκαντέρα, ο οποίος τον είχε σαν μικρό αδελφό του μέχρι και σήμερα. Όλοι τον θαύμαζαν και τον αγαπούσαν, συμπαίκτες και αντίπαλοι.

Έτσι το όνειρο που είχε από μικρός έγινε πραγματικότητα και όλη η Ελλάδα μιλούσε για την ποδοσφαιρική του αξία και το ήθος του.

Και ξαφνικά στην προπόνηση έρχεται ο σοβαρός τραυματισμός και στη συνέχεια τα χειρουργικά ατυχήματα των γιατρών.

Η πραγματικότητα έγινε εφιάλτης. Και μοιραία τέλος, η ποδοσφαιρική του καριέρα.

Ο Αλκέτας Παναγούλιας είχε δηλώσει στην τηλεόραση «στο πρόσωπο του Γιώργου Βράϊλα το ελληνικό ποδόσφαιρο έχασε ένα μεγάλο ποδοσφαιρικό αστέρι μαζί με το τέλειο ήθος του. Βλέπεις μας λείπουν τέτοιες ποδοσφαιρικές αξίες και τέτοιοι υπέροχοι χαρακτήρες. Το Βράϊλα τον είχα ζήσει από μικρό παιδί. Περαστικά όσο το δυνατόν και καλή συνέχεια στη προσωπική ζωή του».